०४८ सालको पहिलो संसदीय निर्वाचनमा तत्कालिन पार्टी सभापति एवम् अन्तरिम सरकारका प्रधानमन्त्री कृष्णप्रसाद भट्टराईको पराजय, ०५० सालमा काठमाडौं क्षेत्र नं. १ मा कृष्णप्रसाद भट्टराईलाई हराउन पार्टी कै शक्तिशाली नेता एवम् प्रधानमन्त्री लाग्ने प्रवृत्तिले काँग्रेस भित्र पसेको अराजकता र कुसंस्कारले आजसम्म काँग्रेसलाई सताइ रहेको छ । अन्तरघात, अनुशानहिनता र अराजकता काँग्रेस भित्र कहिल्यै निको नहुने रोग जस्तो भएर बसेको छ । यस कारणले पनि विगत देखि नै काँगे्रस कमजोर बन्दै गएको थियो भने, यस पटकको निर्वाचनमा पनि यो प्रवृत्ति देशव्यापी रूपमा नै त्यतिकै प्रभावी बन्यो ।
